बेफोरजों लोगोसे आसाम बिधान सभा,ओनसोलनि आफाद आरो आसाम सरकारि सिङाव नांगौबादि मोनफ्रोमबो हारिफोरनो मासिफोरखौ रान्नानै होनो थांखि लायो " ।" बेफोरजों लोगोसे हादोरसा सरकारखौ फोजौखांनानै ओनसोलनि हानि आयेनफोरखौ सोदांनाय,गोबाव समनिफ्रायनो सोलिबोनाय असमिया सुबुंफोरनि आखुथाय,धोरोम सिबिनाय,राव,हारिमु,थुनलाइफोरनि सायाव नायबिजिरनाय आरो थागिबि सुबुंफोरनि हानि मोन्थायखौ रैखाथि होनाय ।असमिया माहारिफोरखौ रैखाथि होनायजों लोगोसे हादोरसानि सिङाव थानाय गुबुन गुबुन हारि माहारिफोरनि राव,हारिमु,थुनलाइ आरो सोलिबोनाय गुनगोनां आखुथायफोरखौ रैखाथि होनायानो आसाम गोरोबथानि गुबै थांखि,बेखौ सोदांनाया गोलाव समनि थाखाय थागिबि सुबुंफोरखौ रैखाथि होनाय " होन्ना बिथां सनवालआ बुंबावो ।बिथांआ प्रेस बिबुंसारनि गेजेरजों फोरमायबावोदि,"  2003  माइथायनि बड' गोरोबथा एबा एकर्डखौ गोख्रोङै सोदांनाया BTAD ओनसोलाव थानाय राव,हारिमु,थुनलाइफोरखौ जौगाखां लाबोनायजों लोगोसे समजखान्थि - रांखान्थि जौगानायाव हेफाजाब होगोन " ।बड'लेन्ड हालामजों सोरखिलांनाय गोख्रै खारनो हानाय " आर'नाय एक्सफ्रेस " रेल गारिखौ बेखेवनाय,क'कराझार जिल्लायाव बड' मिउजियाम काम राव आरो हारिमु सोलोंथाय मिरु गायसंनाय,क'कराझार आव थाखानाय ऑल इंन्डीया रेडिव ( AIR ) आरो दुरदर्सन ( DD ) खौ फोजौखांनाया BTAD ओनसोलखौ समानै जौगाखांनायाव हेफाजाब होगोन होन्ना सनवाल बिथांआ प्रेस बिबुंसारनि गेजेरजों फोरमायहबावो ।मोन  70  आफादफोरा नोगोरारि सोदांनाय बिल  2016  नि बेरेखा रांखान्थियारि बन्द' फोसावदों